
2026.gada 26.augustā	                                          	Saistošie noteikumi Nr. SN__/2026          
Olainē
Apstiprināti ar Olaines novada pašvaldības domes 2026.gada 26.augusta	sēdes lēmumu (8.prot., __.p.)

Grozījumi Olaines novada pašvaldības domes 2024.gada 27.marta saistošajos noteikumos 
Nr. SN3/2024  “Olaines novada pašvaldības pirmsskolas izglītības nodrošināšanas 
funkcijas īstenošanas kārtība”

Izdoti saskaņā ar Vispārējās izglītības likuma 26. panta pirmo daļu un  Izglītības likuma 17. panta 2.4 daļu

Izdarīt Olaines novada pašvaldības domes 2024. gada 27. marta saistošajos noteikumos                 Nr. SN3/2024 “Olaines novada pašvaldības pirmsskolas izglītības nodrošināšanas funkcijas īstenošanas kārtība” (publicēts: Latvijas Vēstnesis, 66, 04.04.2024., OP numurs: 2024/66.39 ) šādus grozījumus:
1. Izteikt noteikumu 5. punktu šādā redakcijā:
“5. Bērnu pieteikšana reģistrācijai pirmsskolas izglītības programmas apguvei Iestādēs notiek Reģistrā visu gadu elektroniski tīmekļvietnē latvija.gov.lv, izvēloties pakalpojumu “Pieteikšanās uzņemšanai izglītības iestādēs” vai iesniedzot Pašvaldībā jaunu pieteikumu un uzrādot personu apliecinošu dokumentu. Bērnu pirmsskolas izglītības programmas apguvei Iestādēs var reģistrēt no bērna dzimšanas reģistrācijas dienas”.
2. Aizstāt noteikumu 7., 11., 12., 24., 25. punktā tīmekļvietnes adresi “www.epakalpojumi.lv” ar tīmekļvietnes adresi “latvija.gov.lv”.
3. Izteikt noteikumu 17. punkta 17.5. apakšpunktu šādā redakcijā:
“bērnam, kura likumiskajam pārstāvim aprūpē ir trīs vai vairāk bērnu atbilstoši Pilsonības un migrācijas lietu pārvaldes Fizisko personu reģistram, ja bērna un vismaz viena likumiskā pārstāvja dzīvesvieta deklarēta Olaines novada administratīvajā teritorijā;”
4. Izteikt noteikumu 18. punktu šādā redakcijā:
“18. Par noteikumu 17. punktā norādītajām priekšrocībām bērna likumiskais pārstāvis informē Pašvaldību, iesniedzot iesniegumu (4. pielikums) bērna reģistrēšanas laikā vienotajā Olaines novada pirmsskolu pieteikumu reģistrā elektroniski vai klātienē, elektroniskas reģistrācijas gadījumā iesniegumu nosūtot Pašvaldībai, kā arī pēc bērna reģistrēšanas, ja bērnam radusies kāda no šo noteikumu 17. punktā norādītajām priekšrocībām.”.
5. Izteikt noteikumu 19. punktu šādā redakcijā:
“19. Pašvaldība pirms vietas piešķiršanas:
19.1. aktualizē datus, pievieno vai anulē bērnam ārpuskārtas priekšrocības statusu Reģistrā un informē likumisko pārstāvi;
19.2. pieprasa likumiskajam pārstāvim 5 (piecu) darba dienu laikā iesniegt aktuālo informāciju, kuru Pašvaldība nevar iegūt no valsts vai pašvaldības informācijas sistēmām vai citām institūcijām.”.
6. Papildināt noteikumu VII nodaļu “VII. Noslēguma jautājumi” ar 48. punktu šādā redakcijā:
“48. Noteikumi stājas spēkā pēc tīmekļvietnes latvija.gov.lv pakalpojuma sniegšanas uzsākšanas.”.

